Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 13.11.2012

Návrh

na schválenie prípadu osobitného zreteľa týkajúceho sa prenájmu nebytového priestoru v areáli administratívnej budovy na Hálkovej ulici        č. 11 v Bratislave pre Asociáciu skaterboardingu Slovenskej republiky, so sídlom Klemensova 1, 811 09  Bratislava

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. LV č. 31
                                              				       4. Pôdorys nebytových priestorov
							       5. Výpočtový list

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená zastupovaním vedúceho
oddelenia podnikateľského,
právneho a správy majetku				  

Na rokovanie prizvať:
1. spracovateľa
2. Ing. Bc. Ľubomíra Baníka
    povereného vedením odd. 
    vnútornej správy, bytov a nebytových priestorov

					november 2012
NÁVRH UZNESENIA

Miestne zastupiteľstvo 

1.	konštatuje,

že prenájom nebytového priestoru o výmere úžitkovej podlahovej plochy 76 m2 nachádzajúceho sa v administratívnej budove na Hálkovej ulici č. 11, so súpisným číslom 2953 postavenej na pozemku registra „C“ KN č. 12738/10 a zapísanej na LV č. 31 v k. ú. Nové mesto pre Asociáciu skaterboardingu Slovenskej republiky, so sídlom Klemensova 1, 811 09 Bratislava, IČO 42 127 211, je prípadom hodným osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že nebytový priestor bude nájomca užívať za účelom rozvoja skateboardingu na Slovensku, najmä k zabezpečeniu podpory účasti slovenských reprezentantov na národných a medzinárodných skateboardových súťažiach. 

2.	schvaľuje 
		
prenájom nebytového priestoru areáli o výmere úžitkovej podlahovej plochy 76 m2, nachádzajúceho sa v administratívnej budove na Hálkovej ulici č. 11, so súpisným číslom 2953 postavenej na pozemku registra „C“ KN č. 12738/10 a zapísanej na LV č. 31 v k.ú. Nové mesto pre Asociáciu skaterboardingu Slovenskej republiky, so sídlom Klemensova 1, 811 09 Bratislava, IČO 42 127 211 ako prípad hodný osobitného zreteľa podľa ust. § 9a         ods. 9 písm. c) zákona č. 138/1991 Zb. o majetku obcí v znení neskorších predpisov na dobu neurčitú, za nájomné vo výške 1,00 € ročne. 

Nájomná zmluva bude nájomcom podpísaný do 15 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 15 dní od schválenia uznesenia v miestnom zastupiteľstve, toto uznesenie stratí platnosť.

- s pripomienkami

- bez pripomienok

DÔVODOVÁ  SPRÁVA

Asociácia skaterboardingu Slovenskej republiky, so sídlom Klemensova 1, 811 09 Bratislava, IČO 42 127 211 (ďalej len „žiadateľ“) požiadala mestskú časť o prenájom nebytových priestorov na ul. Hálkova 11 v Bratislave. Účelom prenájmu je podpora športových aktivít mládeže v mestskej časti so zameraním na podporu a rozvoj skateboardingu na Slovensku. Ako najvhodnejší priestor pre naplnenie účelu žiadosti sú priestory v areáli administratívnej budovy, ktoré boli v minulosti využívané spoločnosťou Schindler výťahy a eskalátory, a.s.. V súčasnej dobe sú tieto priestory bez využitia.

Výmera úžitkovej podlahovej plochy, ktorú je možné žiadateľovi poskytnúť, je 76 m2. Nakoľko účelom využitia je podpora rozvoja športu mládeže v mestskej časti so zameraním na rozvoj skateboardingu a najmä zabezpečenie podpory rozvoja slovenských reprezentantov na národných a medzinárodných skateboardových súťažiach, a teda užívateľmi budú mladí ľudia, navrhovaná výška ročného nájmu predstavuje sumu 1,00 €. Žiadateľ si však bude plne hradiť služby spojené s nájmom ( energie ), ktorých preddavky predstavujú sumu            156,00 € / mesačne; čo ročne predstavuje sumu 1 872,00 €. Vzhľadom k predpokladanému dlhodobému účelu využitia nebytových priestorov, navrhujeme nájomnú zmluvu uzavrieť na dobu neurčitú.